Irokezi
Irokezi – izvorno Iroquois − su skupina primarno jezički povezanih sjevernoameričkih indijanskih plemena (Mohawk, Oneida, Onondaga, Cayuga i Seneca). Bili su plemenski savez (u vidu lige plemena ili konfederacije) autohtonog stanovništva iz sjeveroistočnih sjevernoamerićkih šuma. Glavnina potiče sa područja današnjeg New Yorka. Pri osnutku saveza neka od ovih plemena bila su ljudožderska (Mohawk), što su osnivači saveza Deganawida i Hiawatha ukinuli. Svojom ekspanzivnom politikom i borbenošću savladali su sva okolna i druga irokeška plemena i razne grupe Algonquian-Indijanaca. Izvorno su naseljavali područja oko istočnih Velikih jezera. Sredinom 16. stoljeća formirali su savez sa uređenjem Konfederacije (Iroquois League sa pet plemena). U 1722. pridružilo im se i pleme Tuscarora. Procjenjuje se da ih je oko 1600. godine bilo oko 5.500, iz pet plemena i oko 5.000 ljudi iz plemena Tuscaror. Mooney je njihov broj sveo na svega 5.000. Potomci Irokeza danas žive po rezervatima u New Yorku, Ontariju, Wisconsinu i Oklahomi. Poznati su kao radnici na velikim visinama, radeći na sklapanju čeličnih konstrukcija nebodera. U 1990. bilo ih je oko 50. 000. Pretpostavlja se da je Savez Irokeza sklopljen oko 1570 godine. vjerojatno na području rijeke Saint Lawrence. U tom periodu oni su protjerali niz plemena koja su kasnije stvorila saveza Hurona. Savez je prema predaji nastao govorom koji je započeo Dekanawida (ili Deganawida; po nekima bio je Huron) Savez se kasnije posvetio ratovima protiv svojih susjeda. U prvoj polovini sedamnaestog stoljeća otjerali su Conestoge s rijeke Susquehanna, njihovih bliskih rođaka. U daljnjim napadima (1648-1650) porazili su,uz pomoć pušaka i bolesti boginja plemena saveza Huron. Narod (Tobacco Nation) uništili su 1649.; Neutralni Narod (Neutral Nation; 1650-51); Erie (1653-56). Kasnije su stradali i Indijanci Illinois i Delaware u prvoj polovici 18. stoljeća. Poharali su i čitavu Virginiju. Na jugu su ih ipak zaustavili Cherokee i Catawba, te Ojibwe na zapadu. Irokezi su bili gorki neprijatelji Francuza, klasičnih saveznika i prijatelja kanadskih Hurona i Abenaka. Oni su bili saveznici Holanđana i kasnije Engleza. Od njih su dobivali vatreno oružje i artikle za trgovinu. U vrijeme Američke revolucije većina Irokeza bila je na engleskoj strani, no Amerikanci su dobili rat pa su domaći morali otići u Ontarijo, gdje i danas mnogi žive. Mnogi Onondaga i Seneca ostali su na rezervatima u New Yorku, dok su Oneide kasnije preseljeni u Wisconsin. Konfederacija je, zbog razdvajajućeg položaja između francuskih i engleskih doseljenika, posebnu ulogu imala u 17. stoljeću, pa je u 18. imala značajnu političku i ekonomsku ulogu na američkom sjeveroistoku. U međusobnim sukobima britanskih i francuskih doseljenika bili su saveznici Britanaca, a i u Američkom ratu za nezavisnost, većina Irokeza borila se na britanskoj strani. Nakon rata, protjerivani su iz svojih područja i naseljavali se uglavnom u rezervatima. Tradicijski, Irokezi su se bavili poljoprivredom i lovom, pomalo ribarstvom i sakupljanjem plodova. Trgovina krznom, imala je važnu ulogu, zbog koje su se često sukobljavali sa susjednim plemenima (Susquehannock). Danas više od 130.000 Irokeza živi u SAD-u i Kanadi, najviše u rezervama u Québecu, Ontariju, New Yorku, Wisconsinu i Oklahomi i u više gradova.